b'\n_START_ARTICLE_\nJaunjelgavas pagasts\n_START_SECTION_\nV\xc4\x93sture\n_START_PARAGRAPH_\nPar Jaunjelgavas pagasta pirms\xc4\x81kumiem var uzskat\xc4\xabt 1957. gada 7. janv\xc4\x81ri, kad tika izveidota Jaunjelgavas pils\xc4\x93tas lauku teritorija, kur\xc4\x81 iek\xc4\xbc\xc4\x81va S\xc4\x93renes ciemu un no Jaunjelgavas pils\xc4\x93tas atdal\xc4\xabto skraji apb\xc5\xabv\xc4\x93to dienvidda\xc4\xbcu. 1992. gad\xc4\x81 (p\xc4\x93c citiem datiem 1995. gad\xc4\x81) atjaunoja S\xc4\x93renes pagastu, par to reorganiz\xc4\x93jot Jaunjelgavas lauku teritoriju. 1996. gad\xc4\x81 tika atjaunota Jaunjelgavas lauku teritorija, tai no S\xc4\x93renes pagasta atdalot k\xc4\x81dreiz\xc4\x93jo Jaunjelgavas pils\xc4\x93tas teritoriju. 2010. gad\xc4\x81 Jaunjelgavas lauku teritoriju p\xc4\x81rd\xc4\x93v\xc4\x93ja par Jaunjelgavas pagastu.'